ི་ཡིས་མྱུར་དུ་བདག། ནས་དེ་ཡི་ས་ལ་འགོད་པར་ཤོག། ཐལ་མོ་སྦྱར་ཏེ། རྗེ་བཙུན་རྡོ་རྗེ་རྣལ་འབྱོར་མས་བདག་དང་སེམས་ཅན་ཐམས་ཅད་དག་པ་མཁའ་སྤྱོད་ཀྱི་གནས་སུ་འཁྲིད་པར་མཛད་དུ་གསོལ། འཇིག་རྟེན་དང་འཇིག་རྟེན་ལས་འདས་པའི་དངོས་གྲུབ་མ་ལུས་པ་སྩལ་དུ་གསོལ། ཞེས་གསོལ་བ་བཏབ། ཡིག་བརྒྱ་ཚར་གསུམ་བརྗོད་ཅིང་། མ་འབྱོར་པ་དང་ཉམས་པ་དང་། ། ཞེས་པ་ནས། དེ་ཀུན་མགོན་པོས་བཟོད་པར་མཛོད། ། ཅེས་བཟོད་པར་གསོལ་ཞིང་ལྷག་ཆད་བསྐང་ལ། སྨོན་ལམ་འོག་ཏུ་བྱ་བར་གསུངས་ཀྱང་། མདུན་བསྐྱེད་སྨོན་པའི་དབང་པོར་བྱས་ཏེ། འདིར་བྱས་ན་ལེགས་ཞེས་ཕྱག་ལེན་དུ་མཛད་པས་ཡིད་རྩེ་གཅིག་པས། དལ་འབྱོར་གྲུ་ཆེན་མི་རྟག་དྲན་པ་ཡི། ། བ་དན་དཀར་པོས་བསྐྱོད་པའི་ལས་འབྲས་ཀྱི། ། བླང་ངོར་མཐུན་པའི་རླུང་གིས་རབ་བསྐུལ་ནས། ། འཇིགས་རུང་འཁོར་བའི་མཚོ་ལས་སྒྲོལ་བར་ཤོག། བསླུ་མེད་སྐྱབས་མགོན་གཙུག་གི་ནོར་བུར་བསྟེན། ། མ་གྱུར་འགྲོ་བའི་དོན་ཆེན་སྙིང་ལ་ཞུགས། ། རྡོར་སེམས་བདུད་རྩིས་ཉེས་པའི་དྲི་མ་འཁྲུད། ། རྗེ་བཙུན་བླ་མའི་ཐུགས་རྗེས་སྐྱོང་བར་ཤོག། ཡིད་འོང་རྒྱལ་ཡུམ་ཕྱི་ཡི་རྣལ་འབྱོར་མ། ། བཾ་ཡིག་ནང་གི་རྡོ་རྗེ་བཙུན་མོ་མཆོག། སམེས་ཉདི་སྟངོ་གསལ་གསང་བའི་མཁའ་སྤྱདོ་ཡུམ། ། རང་ཞལ་མཐོང་ནས་རྩེ་དགའ་རོལ་བར་ཤོག། སྣོད་ཀྱི་འཇིག་རྟེན་ཨེ་ཡིག་གཞལ་ཡས་ཁང་། ། བཅུད་ཀྱི་སེམས་ཅན་བཾ་ཡིག་རྣལ་འབྱོར་མ། ། ཟུང་འཇུག་བདེ་བ་ཆེན་པོའི་ཏིང་འཛིན་གྱིས། ། ཅིར་སྣང་དག་པའི་སྣང་བར་འཆར་བར་ཤོག། དེ་ལྟར་ཕྱོགས་དང་ཟླ་བའི་རྣལ་འབྱོར་གྱིས། ། ནམ་ཞིག་དུས་ན་དགའ་མ་བྱི་རུའི་མདོག། ལི་ཁྲིའི་སྐྲ་ཁྲོལ་དམར་སེར་མིག་གཡོ་བས། ། མངོན་སུམ་རིག་འཛིན་གྲོང་དུ་འཁྲིད་པར་ཤོག། སིན་དྷུ་ལང་ཀ་ལི་ཡི་སྡོང་བུར་བཅས། ། རོ་ལྡན་གནས་སུ་བསྒྲུབ་ཅིང་ཡུལ་ཀུན་ཏུ། ། མྱུལ་བས་གང་གི་མཛོད་སྤུར་འཁྱིལ་རིས་ཅན། ། འཕོས་པའི་མཛེས་མས་མཁའ་སྤྱོད་འཁྲིད་པར་ཤོག། ནང་གི་ཕག་མོས་བཟུང་འཛིན་འཁྲི་ཤིང་བཅོམ། ། མཆོག་གི་དྷུ་ཏཱིར་ཞུགས་པའི་གར་མཁན་མ། ། ཚངས་པའི་སྒོ་ནས་སྤྲིན་ལམ་དབྱངིས་སུ་ཐནོ། ། ཁྲག་འཐུང་དཔའ་བརོ་འཁྱུད་ཅངི་རལོ་པར་ཤགོ། ལྟ་ེབའི་པདྨརོ་རླུང་ལྔའི་ཏ་ིལ་ཀ། རྩེ་གཅིག་བསྒོམ་པའི་ཁ་སྦྱོར་རྣལ་འབྱོར་གྱིས། ། ལུས་སེམས་རྩ་ལ་དྲི་བཞོན་ཞུགས་པ་ཡི། ། བདེ་བ་མཆོག་གིས་བདག་རྒྱུད་ཚིམ་པར་ཤོག། ཐ་མལ་འོད་ཀྱི་གཏུམ་མོ་མཛེས་ལྡན་མ། ། དྷུ་ཏཱིའི་འཛུམ་དཀར་བཞད་པའི་རོལ་རྩེད་ཀྱིས། ། ཧཾ་ཡིག་གཞོན་ནུ་ཡོངས་སུ་མཉེས་བྱས་ནས། ། ཟུང་འཇུག་བདེ་བ་ཆེན་པོའི་ས་ཐོབ་ཤོག། སྐྱེ་འགག་གནས་གསུམ་བྲལ་བ་གདོད་མའི་གཤིས། ། སྟོང་གསལ་བརྗོད་དུ་མེད་པ་གཉུག་མའི་ངང་། ། ཟུང་འཇུག་བློ་འདས་རང་སེམས་རྣལ་འབྱོར་མ། ། རང་ངོ་ཤེས་ནས་རྟག་ཏུ་སྐྱོང་བར་ཤོག། རྩ་རླུང་ཐིག་ལེ་ཨེ་ཝཾ་དབྱིངས་སུ་ཐིམ། ། སེམས་ཉིད་བདེ་ཆེན་ཆོས་སྐུའི་དཔལ་ཐོབ་ནས། ། བགྲང་ཡས་གཟུགས་སྐུའི་རྣམ་རོལ་གྲངས་མེད་ཀྱིས། ། ནམ་མཁའི་མཐའ་ཀླས་འགྲོ་འདི་སྐྱོང་བར་ཤོག། ཞེས་ཚར་ཆེན་གྱིས་མཛད་པ་འདི་དང་། ༈མ་ལུས་རྒྱལ་བ་བསྐྱེད་པའི་ཡུམ་མཆོག་མ། ། གྲངས་མེད་དཔའ་བོ་བཞད་པའི་གཡོ་ལྡན་མ། ། མཁའ་སྤྱོད་གྲོང་དུ་འཁྲིད་པའི་ས་མཁན་མ། ། བླ་མ་མཆོག་དང་དབྱེར་མེད་གང་དེར་འདུད། ། ༈མཁའ་སྤྱོད་ཞལ་བཟང་བལྟ་བའི་སྨོན་ལམ་ནི། མཐའ་ཡས་རྒྱལ་བའི་བདེ་སྟོང་ཟློས་གར་ནི། ། སྲིད་ཞིའི་མིག་འཕྲུལ་ཅིང་ཡང་འཆར་བ་ལས། ། དེང་འདིར་མཁའ་སྤྱོད་དཔའ་མོ་ཡིད་འོང་མ། ། སྙིང་ནས་དྲན་ནོ་འཁྱུད་པའི་རྩེ་དགའ་སྐྱོང་། ། འོག་མིན་ཞིང་ན་ལྷན་སྐྱེས་རྒྱལ་ཡུམ་མ། ། ཉེར་བཞིའི་ཡུལ་ན་ཞིང་སྐྱེས་ཌཱ་ཀི་མ། ། ནོར་འཛིན་ཁྱབ་པའི་ཀརྨ་མུ་དྲ་མ། ། རྣལ་འབྱོར་བདག་གི་སྐྱབས་མཆོག་རྗེ་བཙུན་མ། ། ཁྱོད་ནི་སེམས་ཉིད་སྟོང་པའི་རང་རྩལ་སྟེ། ། རྡོ་རྗེའི་གྲོང་ན་ཨེ་དབྱིབས་བཾ་གྱི་དངོས། ། སྒྱུ་མའི་གླིང་ན་འཇིགས་རུང་སྲིན་མོ་དང་། ། འཛུམ་དཀར་གཡོ་བའི་ལང་ཚོ་གསར་པའང་སྟོན། ། བདག་གིས་ཇི་ལྟར་བཙལ་ཀྱང་འཕགས་མ་ཁྱོད། ། བདེན་པར་གྲུབ་པའི་ངེས་པ་མ་རྙེད་ནས། ། སྤྲོས་པས་དུབ་པའི་སེམས་ཀྱི་གཞོན་ནུ་དེ། ། བརྗོད་བྲལ་ནགས་ཀྱི་ཁང་བུར་ངལ་གསོ་བརྟེན། ། ཨེ་མ་ད་ནི་ཌཱ་ཀི་དབྱིངས་ནས་བཞེངས། ། ཧེ་རུ་ཀ་དཔལ་རྒྱུད་ཀྱི་རྒྱལ་པོ་ལས། ། རྡོ་རྗེ་བཙུན་མོའི་ཉེ་བའི་སྙིང་པོ་མཆོག། བཀླག་པས་འགྲུབ་ཅེས་གསུངས་པའི་བདེན་པས་སྐྱོངས། ། ཨོ་ཌི་བི་ཤ་བས་མཐའི་ནགས་ཁྲོད་དུ། ། གྲུབ་པའི་དབང་ཕྱུག་རྡོ་རྗེ་དྲིལ་བུ་པ། ། འཁྱུད་དང་ཙུམྦྷའི་བདེ་བས་རྗེས་བསྐྱངས་ཏེ། ། ཁ་སྦྱོར་མཆོག་གིས་རོལ་བཞིན་བདག་ཀྱང་སྐྱོངས། ། གངྒཱའི་གླིང་དུ་རྗེ་བཙུན་ཀུ་སཱ་ལི། ། མངོན་སུམ་ནམ་མཁའི་དབྱིངས་སུ་ཁྲིད་པ་དང་། ། དཔལ་ལྡན་ནཱ་རོ་ཏ་པ་རྗེས་བཟུང་ལྟར། ། བདག་ཀྱང་མཁའ་སྤྱོད་དགེ་བའི་གྲོང་དུ་ཁྲིད། ། རྩ་བརྒྱུད་བླ་མ་མཆོག་གི་ཐུགས་རྗེ་དང་། ། རྒྱུད་ཆེན་གསང་མཐའི་མྱུར་ལམ་ཟབ་ཁྱད་དང་། ། རྣལ་འབྱོར་བདག་གི་ལྷག་བསམ་དག་པའི་མཐུས། ། མཁའ་སྤྱོད་དགའ་མའི་འཛུམ་ཞལ་མྱུར་མཐོང་ཤོག། ཅེས་དང་། ཁ་བསྐོང་བླ་མ་གོང་མས་མཛད་པ་ནི། དེ་ལྟར་ཚེ་འདིར་མཁའ་སྤྱོད་དབང་མོའི་ཞལ། ། མངོན་སུམ་མཐོང་བའི་སྐལ་བ་མེད་ན་ཡང་། ། འཆི་བའི་རྣམ་རྟོག་འཕོ་བས་མཚམས་སྦྱར་ཏེ། ། བར་དོ་མེད་པར་མཁའ་སྤྱོད་འཁྲིད་པར་ཤོག། གལ་ཏེ་རྣམ་ཤེས་བར་དོར་འཁྱམས་སྲིད་ན། ། འཇིགས་པའི་སྒྲ་བཞི་ཉམ་ངའི་གཡང་ས་གསུམ། ། མ་ངེས་རྟགས་དྲུག་ལ་སོགས་ཤར་བའི་ཚེ། ། དེ་ཡི་རྐྱེན་གྱིས་དྲིན་ཅན་བླ་མ་དང་། ། དགའ་བ་གསུམ་གྱི་རྣལ་འབྱོར་དྲན་པའི་མཐུས། ། དེ་མ་ཐག་ཏུ་མཁའ་སྤྱོད་དབང་མོ་དང་། ། དཔའ་བོ་མཁའ་འགྲོའི་ཚོགས་ཀྱིས་མདུན་བསུས་ཏེ། ། ཕྱིན་ཆད་ལས་ཉོན་སྐྱེ་སྒོ་ཁེགས་པར་ཤོག། འཆི་བ་འོད་གསལ་ཞེས་བྱའི་སྒྲ་བོ་ཆེ། ། ཡང་ཡང་ཕྲད་པའི་མཛའ་བོ་དེ་མཐོང་ནས། ། ངོ་ཤེས་ནང་གི་འཕོ་བས་དུས་དེར་གྲོལ། ། ཚེ་འདི་ཉིད་དམ་བར་དོ་ལ་སོགས་པར། ། མིང་ནས་ལུང་བསྟན་མཁའ་སྤྱོད་འཁྲིད་པར་ཤོག། ཅེས་སྨོན་ལམ་བཏབ་སྟེ་བྲིས་སྐུ་སོགས་ལ། འདིར་ནི་གཟུགས་དང་ལྷན་ཅིག་ཏུ། ། འགྲོ་བའི་དོན་དུ་བཞུགས་ནས་ཀྱང་། ། ནད་མེད་ཚེ་དང་དབང་ཕྱུག་དང་། ། མཆོག་རྣམས་ལེགས་པར་སྩལ་དུ་གསོལ། ། ཨོཾ་སུ་པྲ་ཏིཥྛ་བཛྲ་ཡེ་སྭཱཧཱ། ཞེས་བརྟན་བཞུགས་བྱ། རྟེན་མེད་ན། ཁྱེད་ཀྱིས་སེམས་ཅན་དོན་ཀུན་མཛོད། ། རྗེས་སུ་མཐུན་པའི་དངོས་གྲུབ་སྩོལ། ། སངས་རྒྱས་ཡུལ་དུ་གཤེགས་ནས་ཀྱང་། ། སླར་ཡང་འབྱོན་པར་མཛད་དུ་གསོལ། ། བཛྲ་མུཿཡེ་ཤེས་པ་རང་བཞིན་གྱི་གནས་སུ་གཤེགས། དམ་ཚིག་པ་བདག་ཉིད་ལ་ཐིམ། མགྲོན་གཞན་རྣམས་རང་གནས་སུ་གཤེགས་པར་གྱུར། ཅེས་བརྗོད། རང་གི་གནས་རྣམས་སུ་ཟླ་བའི་དཀྱིལ་འཁོར་གྱི་སྟེང་དུ་ཞེས་པ་ནས། ཕཊ་ཕཊ་དུད་ཁ་ཙཎྜི་ཀའི་ངོ་བོ་རྣམས་སུ་གྱུར། ཞེས་པའི་བར་བརྗོད་ཅིང་བསམ་པས་གོ་ཆ་དང་། ཧཱུཾ་བཞི་པའི་སྔགས་ཚར་གཉིས་ཕྱག་རྒྱ་དང་བཅས་པས་ཕྱོགས་གཡོན་སྐོར་དང་མཚམས་གཡས་སྐོར་གྱི་ཚམས་རྔམས་ཀྱི་བསྲུང་བ་བྱས་ལ། ཤིས་པ་བརྗོད་པ་ནི། ཕུན་ཚོགས་དགེ་ལེགས་ཀུན་གྱི་དཔལ་མངའ་བ། ། རྡོ་རྗེ་འཆང་དབང་པཎ་ཆེན་ནཱ་རོ་སོགས། ། དཔལ་ལྡན་བླ་མ་དམ་པའི་ཚོགས་རྣམས་ཀྱི། ། བྱིན་རླབས་མྱུར་དུ་འཇུག་པའི་བཀྲ་ཤིས་ཤོག། རྒྱལ་བའི་ཡུམ་མཆོག་ཤེས་རབ་ཕ་རོལ་ཕྱིན། ། རང་བཞིན་འོད་གསལ་གདོད་ནས་སྤྲོས་དང་བྲལ། ། བརྟན་གཡོའི་དངོས་ཀུན་སྤྲོ་དང་བསྡུ་མཛད་མ། ། མཁའ་སྤྱོད་ཆོས་ཀྱི་སྐུ་ཡི་བཀྲ་ཤིས་ཤོག། མཚན་དཔེའི་དཔལ་འབར་རབ་མཛེས་བརྗིད་པའི་སྐུ། ། དྲུག་ཅུའི་དབྱངས་ལྡན་ཐེག་མཆོག་སྒྲོག་པའི་གསུང་། ། ཡེ་ཤེས་ལྔ་ལྡན་བདེ་གསལ་མི་རྟོག་ཐུགས། ། ལྷན་སྐྱེས་ལོངས་སྤྱོད་རྫོགས་སྐུའི་བཀྲ་ཤིས་ཤོག། སྣ་ཚོགས་ཞིང་དུ་སྣ་ཚོགས་གཟུགས་སྐུ་ཡིས། ། སྣ་ཚོགས་ཐབས་ཀྱིས་སྣ་ཚོགས་གདུལ་བྱའི་དོན། ། སྣ་ཚོགས་བསམ་པ་ཇི་བཞིན་བསྒྲུབ་མཛད་མ། ། ཞིང་སྐྱེས་སྤྲུལ་པའི་སྐུ་ཡི་བཀྲ་ཤིས་ཤོག། པདྨ་རཱ་གའི་མདོག་མཚུངས་རྗེ་བཙུན་མ། ། འཛུམ་ཁྲོའི་ཉམས་ལྡན་ཞལ་གཅིག་ཕྱག་གཉིས་ཀྱིས། ། གྲི་ཐོད་ལེགས་འཛིན་ཞབས་ཟུང་བརྐྱང་བསྐུམ་ཚུལ། ། སྔགས་སྐྱེས་མཁའ་སྤྱོད་མཆོག་གི་བཀྲ་ཤིས་ཤོག། གང་གི་རྣམ་སྤྲུལ་གྲངས་མེད་བྱེ་བ་ཕྲག། སྟོང་ཕྲག་བདུན་ཅུ་རྩ་གཉིས་ཚོགས་རྣམས་ཀྱིས། ། སྒྲུབ་པ་པོ་ཡི་བར་ཆད་ཀུན་སེལ་ཞིང་། ། འདོད་དོན་དངོས་གྲུབ་སྩོལ་བའི་བཀྲ་ཤིས་ཤོག། ཅེས་བྱམས་པ་ཆོས་ལེགས་ཀྱིས་མཛད་པ་འདི་བྱའོ། ། དཀྱིལ་འཁོར་དང་མཆོད་པ་རྣམས་བསྡུས་ལ་ལས་ཀྱི་རྗེས་མི་མངོན་པར་བྱ་ཞིང་། སིནྡྷུ་ར་རྣམས་སླར་སྒྲུབ་མཆོད་སོགས་ཀྱི་སྐབས་སུ་བསྲེས་ན་བྱིན་རླབས་ཆེ་བས་ཚག་བྱའོ། ། ༈གཉིས་པ་སྒྲུབ་མཆོད་མདོ་བསྡུས་ཙམ་བྱ་བའི་ཚུལ་ནི། སིནྡྷུ་རའི་དཀྱིལ་འཁོར་རྐྱང་པའམ། དེ་ཡང་མ་གྲུབ་ན་ཆང་ལ་ཙན་དན་དམར་པོའི་ཁུ་བ་བསྲེས་པས་ཆོས་འབྱུང་གྲུ་གསུམ་ཉིས་བརྩེགས་ཀྱི་དབུས་སུ་ཚོམ་བུའམ། ཐིག་ལེ་ཙམ་བྱས་པའི་མཐར་མཆོད་གཏོར་བཤམས་ལ། བདག་བསྐྱེད་སྔོན་དུ་བཏང་། ཕྱི་ནང་གི་མཆོད་པ་རྣམས་བྱིན་གྱིས་བརླབས། མདུན་གྱི་དཀྱིལ་འཁོར་བསངས་སྦྱངས། སྟོང་པའི་ངང་ལས་ཨེ་ཨེ་ལས་ཆོས་འབྱུང་གྲུ་གསུམ་དམར་པོ་ཉིས་བརྩེགས་ཀྱི་ནང་དུ་ཟླ་བའི་དཀྱིལ་འཁོར་གྱི་དབུས་སུ་བཾ་ཡིག་སྔགས་ཕྲེང་གིས་བསྐོར་བ་ལས་འོད་ཟེར་འཕྲོས། འཕགས་པ་མཆོད། སེམས་ཅན་གྱི་དོན་བྱས། ཚུར་འདུས་ཡོངས་སུ་གྱུར་པ་ལས་རྗེ་བཙུན་རྣལ་འབྱོར་མའི་སྐུར་གྱུར་པ་ནི། ཞེས་པ་ནས། རྣམ་པར་སྣང་མཛད་ཀྱིས་དབུ་བརྒྱན་པར་གྱུར། ཞེས་པའི་བར་སྔར་བཞིན་དང་། མཆོད་པ་རྣམས་སྔགས་རྐྱང་པས་ཕུལ། ནང་མཆོད་ཀྱང་མདོར་བསྡུས་པའི་ཚུལ་གྱིས་ཕུལ་ལ། ཡིད་འབྱུང་གི་མཆོད་པ་སྔར་ལྟར་བྱེད། བསྟོད་པ་རྐང་བརྒྱད་ཙམ་གྱིས་ཆོག་ཤེས་པར་བྱས་ལ། གཏོར་མ་ཕུལ་ཏེ། མཁའ་སྤྱོད་ཞལ་བཟང་བལྟ་བའི་སྨོན་ལམ་དང་ཤིས་བརྗོད་སོགས་བྱ་བ་ཡིན་ནོ། ། ཡང་བུ་མོ་གྲོང་པའི་ཆོས་ཀྱིས་མ་གོས་པ་བདུན་ལ་སོགས་པ་བཟའ་བཏུང་གི་ཚིམ་པར་བྱེ་དཔའམ། བཟླས་པའི་གྲངས་རང་གི་ཅི་ཙམ་ཁས་བླངས་པ་དེ་ལས་ཉིས་འགྱུར་བཟླས་བས་ཀྱང་སྒྲུབ་མཆོད་མ་བྱས་པའི་ཉེས་པ་ཁེགས་པར་གསུངས་སོ། ། དེ་ལྟར་ཚེས་བཅུ་རྣམ་པ་གཉིས་ལ་སོགས་པའི་དུས་སུ་སྒྲུབ་མཆོད་སོགས་ལ་བརྩོན་པ་ནི་ཚོགས་བསོགས་ཅིང་སྒྲིབ་པ་སྦྱོང་བ་དང་སྐྱེ་བ་ཐམས་ཅད་དུ་རྗེ་བཙུན་རྡོ་རྗེ་རྣལ་འབྱོར་མས་རྗེས་སུ་འཛིན་པའི་ཐབས་མཆོག་ཏུ་གྱུར་པ་ཡིན་ལ། དཀྱིལ་འཁོར་དུ་ཞུགས་ཏེ་དབང་བླང་བ་ནི་དམ་ཚིག་དང་སྡོམ་པ་དག་པ་དང་སྐུ་བཞི་འགྲུབ་པའི་དགེ་རྩ་སྨིན་བྱེད་ཁྱད་པར་ཅན་ཡིན་པས་འབད་པར་བྱའོ། ། སྨྲས་པ། མི་བཟང་སྒྲིབ་བའི་ས་རྡུལ་སྤངོས་བྱདེ་ཅངི་། ། རླབས་ཆནེ་ཚགོས་གཉསི་མྱུ་གུ་སྤལེ་བྱདེ་པ། ། དངོས་གྲུབ་གྲུ་ཆར་གཡོ་བའི་སྤྲིན་ཕུང་འདི། ། སྐལ་བཟང་ཞིང་པའི་ཚོགས་ཀྱི་དཔལ་དུ་བསྐྲུན། ། སྔོན་རབས་མཁས་གྲུབ་མན་ངག་དཔྱད་གསུམ་གྱི། ། བསྲེགས་བཅད་བརྡར་བས་དག་པར་བྱས་པའི་གསེར། ། བློ་བཟང་ལེགས་བཤད་ནོར་བུའི་ཕྲ་ཚོམ་གྱིས། ། སྤྲས་ཏེ་སྐལ་བཟང་མགུལ་རྒྱན་འདི་བྱས་སོ། ། དེང་དུས་ཕྱོགས་ལྷུང་གདོན་གྱི་དབང་གྱུར་ཏེ། ། ལོག་ལྟའི་མེ་ཆེན་སྦར་བས་རང་བཞིན་གྱི། ། དགེ་བའི་ནགས་ཚལ་བསྲེགས་ལ་བསྟན་འགྲོ་ཡི། ། དོན་ཆེན་སྒྲུབ་པར་རློམ་པའི་ཕུང་རྒན་མང་། ། དེ་ཕྱིར་ཁོ་བོས་འདི་ལྟར་སྦྱར་བ་ཡང་། ། སུ་ལའང་སྡིག་པའི་རྐྱེན་དུ་མི་འགྱུར་བར། ། མཐོང་ངམ་ཐོས་སམ་དང་བས་ཉམས་ལེན་པ། ། ཀུན་ཀྱང་མཁའ་སྤྱོད་དབང་མོས་རྗེས་འཛིན་ཤོག། དེ་ལྟར་འདི་སྒྲུབ་པ་ལས་བྱུང་བ་ཡི། ། བསོད་ནམས་དེ་ཡང་སེམས་ཅན་ཀུན་ལ་སྦྱིན། ། ཇི་ལྟར་བསྔོས་བཞིན་མ་གྱུར་འགྲོ་བ་ཀུན། ། བདེ་དགའ་རྒྱ་མཚོས་ཡོངས་སུ་ཚིམ་པར་ཤོག། ཅེས་རྗེ་བཙུན་རྡོ་རྗེ་རྣལ་འབྱོར་མ་ནཱ་རོ་མཁའ་སྤྱོད་མའི་སིནྡྷུ་རའི་དཀྱིལ་འཁོར་སྒྲུབ་ཅིང་མཆོད་པ་དང་། བདག་ཉིད་འཇུག་ཅིང་དབང་བླང་བའི་ཆོ་ག་ཆ་ལག་དང་བཅས་པ་དངོས་གྲུབ་གྲུ་ཆར་གཡོ་བའི་སྤྲིན་ཕུང་ཞེས་བྱ་བ་འདི་ནི། རང་ཉིད་ཀྱིས་སྒྲུབ་མཆོད་སོགས་བྱེད་པ་ལ་འཁོ་ཞིང་། དུས་ཕྱིས་རང་ཕྱོགས་ནས་ཀྱང་ལམ་འདི་ལ་མོས་པ་བྱེད་མཁན་མང་དུ་འདུག་པས། དེ་དག་ལ་ཡང་ཕན་དུ་རེ་བས། རང་རེའི་ལུགས་སྲོལ་གྱི་འགྲོས་དང་སྦྱར་བ་ཞིག་བྱེད་འདུན་ཡོད་པའི་སྟེང་དུ་ཉེ་ཆར་སློབ་མ་མང་པོས་ཀྱང་ནན་ཆེར་བསྐུལ་བ་ལ་བརྟེན་ནས་རྡོ་རྗེ་འཆང་ཚར་པ་ཆོས་རྗེས་མཛད་པའི་མཁའ་སྤྱོད་སྒྲུབ་པའི་ཉེ་ལམ་གཞིར་བཞག་པ་ལ། ཁ་བསྐོང་དགོས་པ་འགའ་ཞིག་རྒྱལ་བ་གཉིས་པའི་གསུང་རབ་སོགས་ནས་ཁ་བསྐང་རྩ་བའི་བླ་མའི་ཕྱག་ལེན་མན་ངག་གིས་ལེགས་པར་བརྒྱན་ནས་བཙུན་གཟུགས་སྙོམས་ལས་བློ་བཟང་ཆོས་ཀྱི་ཉི་མས་མཁས་པའི་འབྱུང་གནས་དཔལ་ལྡན་འབྲས་སྤུངས་སུ་སྦྱར་བའོ། ། ། །